Document ID: 31970R2665

Komisijas Regula (EEK) Nr. 2665/70
(1970. gada 29. decembris),
ar kuru groza Regulu (EEK) Nr. 391/68, ar ko paredz sīki izstrādātus noteikumus cūkgaļas intervences iepirkumiem
EIROPAS KOPIENU KOMISIJA,
ņemot vērā Eiropas Ekonomikas kopienas dibināšanas līgumu,
ņemot vērā Padomes 1967. gada 13. jūnija Padomes Regulu Nr. 121/67/EEK [1] par cūkgaļas tirgus kopīgo organizāciju, kurā jaunākie grozījumi izdarīti ar 1970. gada 29. jūnija Regulu Nr. 1253/70 [2], un jo īpaši tās 4. panta 6. punktu, 5. panta 3. punktu un 22. panta otro daļu,
tā kā Komisijas 1968. gada 1. aprīļa Regula (EEK) Nr. 391/68 [3], ar ko paredz sīki izstrādātus noteikumus cūkgaļas intervences iepirkumiem;
tā kā, lai nodrošinātu to, ka intervences pasākumus veic pēc iespējas efektīvāk, intervences aģentūru iepirkto produktu kvalitātei būtu, cik vien iespējams, jāpaliek nemainīgai, pat diezgan ilgstošā glabāšanas laikā;
tā kā tādēļ būtu jāparedz Kopienas noteikumus par sasaldēšanas un glabāšanas temperatūrām un iepakošanu;
tā kā Regulas (EEK) Nr. 391/68 piemērošana parādīja, ka minētās regulas 7. pantā noteiktie termiņi par dalībvalstu pienākumu darīt zināmu noteiktu informāciju Komisijai nav vienmēr izpildāmi; tā kā tādēļ šie termiņi būtu jāmaina;
tā kā tehniskās prasības, kas parādītas minētās Regulas pielikumā, būtu jāpielāgo tirdzniecības paražām tā, lai drīkstētu arī iepirkt krūšu gabalus un muguras speķi bez ādas;
tā kā turklāt tehniskās prasības, kas parādītas Regulas (EEK) Nr. 391/68 pielikumā, būtu jāpielāgo pašlaik spēkā esošajiem tiesību aktiem;
tā kā šajā regulā paredzētie pasākumi ir saskaņā ar Cūkgaļas pārvaldības komitejas atzinumu,
IR PIEŅĒMUSI ŠO REGULU.
1. pants
"Dalībvalstis veic visus nepieciešamos pasākumus, lai nodrošinātu apmierinošu uzglabāto produktu glabāšanu. Sasaldēšanas temperatūra ir zem mīnus 30 oC, lai nodrošinātu maksimālo iekšējo temperatūru mazāk kā mīnus 15 oC. Glabāšanas temperatūra ir zem mīnus 20 oC.
Nokautās cūkas, liemeņos vai pusliemeņos, iepako pēc sasaldēšanas 0,05 mm biezā polietilēnā, kas piemērots pārtikas produktu iepakošanai, un kokvilnas apvalkā.
Krūšu gabalus (cauraugušus) un muguras speķi bez ādas iepako pēc sasaldēšanas 0,05 mm biezā polietilēnā, kas piemērots pārtikas produktu iepakošanai."
2. pants
"Produktus drīkst iepirkt tikai, ja:
a) tie atbilst noteikumiem Padomes 1964. gada 26. jūnija Direktīvā [4] par veselības problēmām, kas ietekmē Kopienas iekšējo tirdzniecību ar svaigu gaļu, kurā jaunākie grozījumi izdarīti ar Padomes 1969. gada 6. oktobra Direktīvu [5], un jo īpaši tās 3. un 4. pantam;
b) tie atbilst prasībām, kas noteiktas šīs regulas pielikumā; un
c) tie ir klasificēti, ciktāl tas attiecas uz cūku liemeņiem un pusliemeņiem, saskaņā ar Padomes 1970. gada 30. oktobra Regulu (EEK) Nr. 2108/70 [6], kas nosaka Kopienas tabulu cūku liemeņu klasifikācijai."
3. pants
"1. Dalībvalstis paziņo Komisijai pa teleksu katru nedēļu šādu informāciju par iepriekšējās nedēļas iepirkumu darbībām:
a) iepirktos produktus, kvalitāti un daudzumu;
b) cenas, kas samaksātas par dažādiem produktiem un dažādu kvalitāti.
2. Dalībvalstis paziņo Komisijai pēc iespējas ātrāk katra mēneša beigās par glabāšanā esošajiem produktiem un daudzumiem, kopā ar to glabāšanas vietas adresi."
4. pants
Regulas (EEK) Nr. 391/68 pielikumā produktiem "krūšu gabali (caurauguši)" un "muguras speķis bez ādas", c) un d) apakšpunktos vārdus "ar vai bez ādas" aizstāj ar vārdiem "ar ādu".
5. pants
Šī regula stājas spēkā trešajā dienā pēc tās publicēšanas Eiropas Kopienu Oficiālajā Vēstnesī.
Šī regula uzliek saistības kopumā un ir tieši piemērojama visās dalībvalstīs.
Briselē, 1970. gada 29. decembrī

Labels: 3
12
2
17